Senine rekord pärineb 2012. aasta 27. märtsist, mil diislikütuse liitrihind oli 1,439 eurot. Vaht lisas, et kogu turg läks hindadega kaasa, ehk üle Eesti tõsteti diislikütuse hind 1,449 euroni ning bensiin 98 hind 1,499 euroni. Senine bensiinihinna rekord on 1,459 eurot liitri kohta, mis saavutati 2012. aasta 9. aprillil.

«Tavapärane mootorikütuste varu on tanklates umbes viie päeva jagu ja selle perioodi vältel kanduvad jaehindadesse nii hinnatõusud kui ka -langused. Kui Iraani konflikt sai alguse 3. jaanuaril, siis on sellest sündmusest möödunud kolm päeva ja praegu näeme tõepoolest mootorikütuste sisseostuhindade tõusu,» ütles Vahtrik.